CELEX: C2005/093/66
Language: fi
Date: 2005-04-16 00:00:00
Title: Asia T-45/05: Micronas GmbH:n 31.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/35
            
         Micronas GmbH:n 31.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-45/05)
   (2005/C 93/66)
   Oikeudenkäyntikieli: saksa
   Micronas GmbH, Freiburg i. Br. (Saksa), on nostanut 31.1.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajana on asianajaja G. Herr.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston toisen valituslautakunnan 12.11.2004 tekemän päätöksen (asia R 366/2004-2, 3D-Panorama) siltä osin kuin siinä hylätään tunnuksen ”3D-Panorama” rekisteröinti yhteisön tavaramerkiksi luokkaan 9 kuuluville tuotteille (elektroniikkapiirit, integroidut piirit, erityisesti puolijohdesirut), ja
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja
            
         
               Haettu yhteisön tavaramerkki:
            
            
               Sanamerkki ”3D-Panorama” luokkaan 9 kuuluville tuotteille (viihde-elektroniikkalaitteet, erityisesti tv-laitteet, videotallentimet, radiovastaanottimet, elektroniikkapiirit, integroidut piirit, erityisesti puolijohdesirut; software), hakemus nro 2871218
            
         
               Asian tutkineen virkamiehen päätös:
            
            
               Hakemuksen hylkääminen kaikkien haettujen tuotteiden osalta
            
         
               Valituslautakunnan päätös:
            
            
               Kantajan valituksen hylkääminen
            
         
               Kanneperusteet:
            
            
               Riidanalainen päätös on asetuksen (EY) N:o 40/94 7 artiklan 1 kohdan b ja c alakohdan vastainen, koska sanayhdistelmä ”3D-Panorama” ei ole pelkästään kuvaileva eikä erottamiskyvytön seuraavien tuotteiden osalta: elektroniikkapiirit, integroidut piirit, erityisesti puolijohdesirut